เพิ่งสังเกตว่าปีที่ผ่านมา ผมเห็นเบอเกอร์คิงผุดตามปั้มน้ำมันขึ้นเยอะมากซึ่งผิดกับแต่ก่อนที่เห็นมีแต่พวก KFC และแมคไดรส์ทรู  แต่ก่อนถ้าจะหาเบอร์เกอร์คิงนั้นต้องไปแถวห้างใหญ่ ๆ ไม่ก็ย่านเมืองท่องเที่ยวที่ฝรั่งเยอะ ๆ เท่านั้น

สาขาที่ผมแวะไปนี้อยู่ริมถนนบางนา ตรง little walk  น่าจะเพิ่งเปิดไม่นานนัก  การตกแต่งร้านถือว่าสวยมากทั้งด้านนอกและด้านใน  พอผ่านประตูเข้าไปก็จะโถงเปิดโลง เราก็จะประจันหน้ากับเค้าเตอร์สั่งอาหารทันที  ตัวร้านใหม่มาก ทำให้โต๊ะเก้าอี้ดูใหม่น่านั่งไปหมด  แต่ตอนที่ผมไปถึงนั้นค่อนข้างเช้า ลูกค้าเลยไม่ค่อยเยอะนัก

ผมสั่งชุด Breakfast whopper Jr. แม้จะเป็นไซน์จูเนียร์ แต่ก็ชิ้นใหญ่ใช่เล่น  ทั้งผักทั้งเนื้อจัดเต็มมาก ยกขึ้นกัดแต่ละคำนี่เต็มปากเต็มคำดี  ส่วนเครื่องดื่มนั้นเปลี่ยนเป็นน้ำส้ม รสชาติก็ใช้ได้อยู่ครับ

สรุปรวมแล้ว  ถือว่าเป็นเบอร์เกอร์มาตรฐานที่ส่วนตัว ผมชอบมากกว่าแบรนด์อื่น ๆ อีกนะ  เสียแต่ว่าแต่ก่อนนี้หาทานยากเหลือเกิน  แต่หลังจากนี้น่าจะหาทานได้ง่ายขึ้น
